CELEX: 52012PC0115
Language: mt
Date: 2012-03-16
Title: Proposta għal REGOLAMENT TAL-PARLAMENT EWROPEW U TAL-KUNSILL dwar l-implimentazzjoni tal-Ftehimiet li ġew konklużi mill-UE wara negozjati li saru fil-qafas tal-Artikolu XXVIII tal-Ftehim tal-1994 tal-GATT u li jemenda u jissupplimenta l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana

|
			
		
		
		52012PC0115
		
			Proposta għal REGOLAMENT TAL-PARLAMENT EWROPEW U TAL-KUNSILL dwar l-implimentazzjoni tal-Ftehimiet li ġew konklużi mill-UE wara negozjati li saru fil-qafas tal-Artikolu XXVIII tal-Ftehim tal-1994 tal-GATT u li jemenda u jissupplimenta l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana /* COM/2012/0115 final - 2012/0054 (COD) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
In-negozjati skont
l-Artikolu XXVIII tal-Ftehim tal-1994 tal-GATT dwar it-tjur, li ġew
konklużi fl-2007 (ĠU L 138, 30.5.2007), koprew il-linji
tariffarji dwar il-laħam tat-tjur li jaqgħu fi ħdan l-intestatura
numru 0210 kif ukoll linja waħda dwar it-tjur ipproċessati
bin-numru 1602 32 19 fl-Iskeda CXL tal-KE msejħa “preparazzjonijiet
imsajrin li fihom iktar minn 57 % laħam tat-tjur”. Ġie
maħsub li jekk in-negozjati jiġu llimitati għal-linja dwar
it-tjur ipproċessati bin-numru 1602 32 19, dan kien se jkun
biżżejjed biex jiġu evitati effetti potenzjali ta’
sostituzzjoni. Madankollu, id-dejta tal-importazzjoni ta’ wara wriet li kien
hemm żieda qawwija fl-importazzjoni tal-laħam tat-tjur
ipproċessat li jaqa’ fi ħdan il-linja tariffarja
bin-numru 1602 32 30, imsejħa “preparazzjonijiet li
fihom 25 % jew iktar tal-piż iżda inqas minn 57 %
tal-piż laħam jew ġewwieni tat-tjur”. Dan wera li
l-esportaturi donnhom kienu qed jieħdu vantaġġ mid-differenza
relattiva fil-livell ta’ protezzjoni tal-UE, u kienu qed jibdlu
l-preparazzjonijiet tat-tjur li fihom iktar minn 57 % laħam tat-tjur
bi preparazzjonijiet li fihom inqas minn 57 %, li jaqgħu fi ħdan
il-linja tariffarja bin-numru 1602 32 30. Huma mistennija
effetti ta’ sostituzzjoni simili għal dawn għal-linji tariffarji
l-oħra li jaqgħu fi ħdan l-intestatura numru 1602
fil-ġejjieni. Sabiex dawn l-effetti ta’ sostituzzjoni, li jaffettwaw
l-industrija tat-tjur tal-UE, jiġu indirizzati b’mod sħiħ,
il-Kummissjoni talbet lill-Kunsill jawtorizza n-negozjar mill-ġdid
tal-konċessjonijiet dwar il-laħam tat-tjur li jaqa’ fi ħdan
il-Kapitolu 16 tan-Nomenklatura Magħquda.
Fil-25 ta’ Mejju 2009,
il-Kunsill awtorizza lill-Kummissjoni tiftaħ in-negozjati skont
l-Artikolu XXVIII tal-Ftehim tal-1994 tal-GATT (il-proposta
COM 8615/09 WTO 72 AGRI 166) bil-għan li
l-konċessjonijiet dwar il-linji tariffarji dwar il-laħam tat-tjur li
jaqgħu fi ħdan il-Kapitolu 16 tan-Nomenklatura Magħquda jiġu
nnegozjati mill-ġdid. 
Fis-16 ta’ Ġunju 2009,
il-komunikazzjoni dwar l-intenzjoni tal-UE li tibdel il-konċessjonijiet
għall-prodotti li jaqgħu fi ħdan il-linji
bin-numru 1602 20 10, 1602 32 11,
1602 32 30, 1602 32 90, 1602 39 21, 1602 39 29,
1602 39 40 u 1602 39 80 inklużi fl-Iskeda CXL
tal-Komunitajiet Ewropej intbagħtet lill-membri l-oħra tal-WTO.
Il-Kummissjoni
wettqet in-negozjati b’konsultazzjoni mal-Kumitat tal-Politika Kummerċjali
u fi ħdan il-qafas tad-direttivi dwar in-negozjati maħruġa
mill-Kunsill.
Il-Kummissjoni nnegozjat mar-Repubblika
Federali tal-Brażil u mar-Renju tat-Tajlandja, li t-tnejn għandhom
interessi ewlenin tal-provvista u/jew interessi sostanzjali f’għadd ta’
linji tariffarji kkonċernati.
Il-Kummissjoni nnegozjat mar-Repubblika
Federali tal-Brażil, li għandha interess ewlieni tal-provvista fi
prodotti li jaqgħu fi ħdan il-kodiċijiet tas-sistema armonizzata
(il-kodiċijiet tas-Sistema Armonizzata (SA))
bin-numri 1602 32 11 (Laħam tat-tiġieġ
ipproċessat, nej, li fih 57 % jew iktar tal-piż laħam jew
ġewwieni tat-tjur), 1602 32 30 (Laħam tat-tiġieġ
ipproċessat, li fih 25 % jew iktar tal-piż iżda inqas minn
57 % tal-piż laħam jew ġewwieni tat-tjur) u
1602 32 90 (Laħam tat-tiġieġ ipproċessat, li fih
inqas minn 25 % tal-piż laħam jew ġewwieni tat-tjur) u
mar-Renju tat-Tajlandja, li għandu interess ewlieni tal-provvista fi
prodotti li jaqgħu fi ħdan il-kodiċijiet tas-SA
bin-numri 1602 39 21 (Laħam tal-papri, tal-wiżż u
tal-farawn ipproċessat, nej, li fih 57 % jew iktar tal-piż laħam
jew ġewwieni tat-tjur), 1602 39 29 (Laħam tal-papri,
tal-wiżż u tal-farawn ipproċessat, imsajjar, li fih 57 %
jew iktar tal-piż laħam jew ġewwieni tat-tjur),
1602 39 40 (Laħam tal-papri, tal-wiżż u tal-farawn
ipproċessat, imsajjar, li fih iktar minn 25 % tal-piż iżda
inqas minn 57 % tal-piż laħam jew ġewwieni tat-tjur) u
1602 39 80 (Laħam tal-papri, tal-wiżż u tal-farawn
ipproċessat, imsajjar, li fih inqas minn 25 % tal-piż laħam
jew ġewwieni tat-tjur) u li għandu interess sostanzjali fi prodotti
li jaqgħu fi ħdan il-kodiċijiet tas-SA
bin-numri 1602 32 30 (Laħam tat-tiġieġ
ipproċessat, li fih iktar minn 25 % tal-piż iżda inqas minn
57 % tal-piż laħam jew ġewwieni tat-tjur) u
1602 32 90 (Laħam tat-tiġieġ ipproċessat, li fih
inqas minn 25 % tal-piż laħam jew ġewwieni tat-tjur).
In-negozjati wasslu għal Ftehimiet
fil-forma ta’ skambju ta’ ittri inizjalati mar-Renju tat-Tajlandja
fit-22 ta’ Novembru 2011 u mar-Repubblika Federali
tal-Brażil fis-7 ta’ Diċembru 2011.
Il-ftehimiet
ġew innegozjati abbażi tal-kodiċijiet tan-Nomenklatura
Magħquda li kienu fis-seħħ dak iż-żmien.
Fl-iktar
verżjoni riċenti tal-Anness I għar-Regolament tal-Kunsill
(KEE) Nru 2658/87 dwar in-nomenklatura tat-tariffa u l-istatistika u dwar
it-Tariffa Doganali Komuni ta’ Dwana [it-Tariffa Doganali Komuni],
mogħtija fir-Regolament tal-Kummissjoni (UE) Nru 1006/2011,
ippubblikat fil-ĠU L 282 tat-28 ta’ Ottubru 2011,
il-linji tariffarji bin-numri 1602 39 40 u 1602 39 80
iddaħħlu f’linja tariffarja waħda ġdida
bin-numru 1602 39 85. Għalhekk huwa xieraq li dan
ir-Regolament ta’ implimentazzjoni jkun jirrifletti din is-sitwazzjoni
l-ġdida.
Dal-ħin, ir-rati awtonomi tad-dazji
doganali għal-linji tariffarji koperti min-negozjati qegħdin
f’livelli iktar baxxi mir-rati konvenzjonali tad-dazju l-ġodda li
ġejjin mit-tibdil fil-konċessjonijiet skont l-Artikolu XXVIII tal-Ftehim
tal-1994 tal-GATT. Madankollu, skont ir-Regolament tal-Kunsill (KEE)
Nru 2658/87 dwar in-nomenklatura tat-tariffa u l-istatistika u dwar
it-Tariffa Doganali Komuni ta’ Dwana [it-Tariffa Doganali Komuni], id-dazji
doganali awtonomi japplikaw meta jkunu f’livelli iktar baxxi mid-dazji
konvenzjonali.
Għalhekk,
ir-rata awtonoma tad-dazju stabbilita fit-Tariffa Doganali Komuni għandha
tiżdied għal-livell tad-dazju konvenzjonali mogħti f’dan
ir-Regolament ta’ implimentazzjoni. 
2.           IMPLIKAZZJONI BAĠITARJA 
Ara d-dokument finanzjarju mogħti
fl-Anness.
2012/0054 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar l-implimentazzjoni tal-Ftehimiet li
ġew konklużi mill-UE wara negozjati li saru fil-qafas tal-Artikolu XXVIII
tal-Ftehim tal-1994 tal-GATT u li jemenda u jissupplimenta l-Anness I
għar-Regolament tal-Kunsill (KEE) Nru 2658/87 dwar in-nomenklatura
tat-tariffa u l-istatistika u dwar it-Tariffa Doganali Komuni ta’ Dwana
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikulari l-Artikolu 207(2)
tiegħu,
Wara li kkunsidraw il-proposta tal-Kummissjoni
Ewropea,
Wara li l-abbozz tal-att leġiżlattiv
intbagħat lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)       Ir-Regolament tal-Kunsill
(KEE) Nru 2658/87 stabbilixxa nomenklatura ta’ merkanzija, minn hawn ’il
quddiem imsejħa n-“Nomenklatura Magħquda”, u stipula r-rati
konvenzjonali tad-dazju tat-Tariffa Doganali Komuni. 
(2)       Bid-deċiżjoni …
tiegħu dwar il-konklużjoni tal-Ftehimiet bejn l-Unjoni Ewropea u
r-Repubblika Federali tal-Brażil u bejn l-Unjoni Ewropea u r-Renju
tat-Tajlandja, il-Kunsill ikkonkluda, f’isem l-Unjoni, il-Ftehimiet imsemmija
hawn fuq bil-għan li jingħalqu n-negozjati li nbdew skont l-Artikolu XXVIII
tal-Ftehim tal-1994 tal-GATT. 
(3)       Il-ftehimiet ġew
innegozjati abbażi tal-kodiċijiet tan-Nomenklatura Magħquda li
kienu fis-seħħ dak iż-żmien.
(4)       Fl-iktar verżjoni
riċenti tal-Anness I għar-Regolament tal-Kunsill (KEE)
Nru 2658/87 dwar in-nomenklatura tat-tariffa u l-istatistika u dwar
it-Tariffa Doganali Komuni ta’ Dwana [it-Tariffa Doganali Komuni],
mogħtija fir-Regolament tal-Kummissjoni (UE) Nru 1006/2011,
ippubblikat fil-ĠU L 282 tat-28 ta’ Ottubru 2011, il-linji
tariffarji bin-numri 1602 39 40 u 1602 39 80
iddaħħlu f’linja tariffarja waħda ġdida
bin-numru 1602 39 85. L-Anness għal dan ir-Regolament
jirrifletti din is-sitwazzjoni l-ġdida. 
(5)       Dal-ħin, ir-rati
awtonomi tad-dazji doganali għal-linji tariffarji koperti min-negozjati
qegħdin f’livelli iktar baxxi mir-rati konvenzjonali tad-dazju
l-ġodda li ġejjin mit-tibdil fil-konċessjonijiet skont
l-Artikolu XXVIII tal-Ftehim tal-1994 tal-GATT. Madankollu, skont
ir-Regolament tal-Kunsill (KEE) Nru 2658/87 dwar in-nomenklatura
tat-tariffa u l-istatistika u dwar it-Tariffa Doganali Komuni ta’ Dwana
[it-Tariffa Doganali Komuni], id-dazji doganali awtonomi japplikaw meta jkunu
f’livelli iktar baxxi mid-dazji konvenzjonali.
(6)       Għalhekk, ir-rata
awtonoma tad-dazju stabbilita fit-Tariffa Doganali Komuni għandha
tiżdied għal-livell tad-dazju konvenzjonali. 
(7)       L-Anness I
għar-Regolament tal-Kunsill (KEE) Nru 2658/87 għandu jiġi
emendat skont dan u d-dazji awtonomi u konvenzjonali għandhom jiġu
stabbiliti fil-livell deċiż,
ADOTTAW DAN IR-REGOLAMENT:
Artikolu 1
It-tieni parti tal-Anness I
għar-Regolament (KEE) Nru 2658/87 (l-iskeda tad-dazji doganali)
għandha tiġi emendata bid-dazji mogħtija fl-Anness għal dan
ir-Regolament.
Id-dazji awtonomi għandhom jiġu
stabbiliti fil-livell tad-dazji konvenzjonali.
Artikolu 2
L-Anness 7 għat-Taqsima III
tat-tielet parti tar-Regolament (KEE) Nru 2658/87 (il-kwoti tariffarji
tal-WTO li għandhom jinfetħu mill-Awtoritajiet Kompetenti
tal-Komunità) għandu jiġi emendat bil-kwoti tariffarji u ssupplimentat
bil-volumi u d-dazji mogħtija fl-Anness għal dan ir-Regolament.
Artikolu 3
Dan ir-Regolament għandu jidħol
fis-seħħ fil-[x][1].
Dan ir-Regolament għandu jorbot
fl-intier tiegħu u japplika direttament fl-Istati Membri kollha, skont
it-Trattati.
Magħmula fi Brussel, 
Għall-Parlament Ewropew                           Għall-Kunsill
Il-President                                                    Il-President
ANNESS
Minkejja r-regoli għall-interpretazzjoni tan-Nomenklatura
Magħquda, il-kliem għad-deskrizzjoni tal-prodotti għandu jitqies
bħala kliem li għandu valur indikattiv biss, u l-konċessjonijiet
fil-kuntest ta’ dan l-Anness qed jiġu stabbiliti permezz tal-kopertura
tal-kodiċijiet tan-NM kif jeżistu meta jiġi adottat dan
ir-Regolament.
 It-tieni parti L-iskeda tad-dazji doganali 
 Il-kodiċi tan-NM || Deskrizzjoni || Rata tad-dazju (awtonoma u konvenzjonali) 
 1602 32 11 || Laħam tat-tiġieġ ipproċessat, nej, li fih 57 % jew iktar tal-piż laħam jew ġewwieni tat-tjur || EUR 2 765 għal kull tunnellata 
 1602 32 30 || Laħam tat-tiġieġ ipproċessat, li fih 25 % jew iktar tal-piż iżda inqas minn 57 % tal-piż laħam jew ġewwieni tat-tjur || EUR 2 765 għal kull tunnellata 
 1602 32 90 || Laħam tat-tiġieġ ipproċessat, li fih inqas minn 25 % tal-piż laħam jew ġewwieni tat-tjur || EUR 2 765 għal kull tunnellata 
 1602 39 21 || Laħam tal-papri, tal-wiżż u tal-farawn ipproċessat, nej, li fih 57 % jew iktar tal-piż laħam jew ġewwieni tat-tjur || EUR 2 765 għal kull tunnellata 
 1602 39 29 || Laħam tal-papri, tal-wiżż u tal-farawn ipproċessat, imsajjar, li fih 57 % jew iktar tal-piż laħam jew ġewwieni tat-tjur || EUR 2 765 għal kull tunnellata 
 1602 39 85 || Laħam tal-papri, tal-wiżż u tal-farawn ipproċessat, li fih inqas minn 57 % tal-piż laħam jew ġewwieni tat-tjur || EUR 2 765 għal kull tunnellata 
   ||   ||   
 It-tielet parti Annessi tat-tariffi   
 Il-kodiċi tan-NM || Deskrizzjoni || Rata tad-dazju 
 1602 32 11 || Laħam tat-tiġieġ ipproċessat, nej, li fih 57 % jew iktar tal-piż laħam jew ġewwieni tat-tjur || Ftuħ ta’ kwota tariffarja ta’ 16 140 tunnellata, li 15 800 tunnellata minnhom għandhom jiġu allokati għall-Brażil Ir-rata fil-kwota: EUR 630 għal kull tunnellata 
 1602 32 30 || Laħam tat-tiġieġ ipproċessat, li fih 25 % jew iktar tal-piż iżda inqas minn 57 % tal-piż laħam jew ġewwieni tat-tjur || Ftuħ ta’ kwota tariffarja ta’ 79 705 tunnellata, li 62 905 tunnellata minnhom għandhom jiġu allokati għall-Brażil u 14 000 tunnellata minnhom għandhom jiġu allokati għat-Tajlandja Ir-rata fil-kwota: 10.9 % 
 1602 32 90 || Laħam tat-tiġieġ ipproċessat, li fih inqas minn 25 % tal-piż laħam jew ġewwieni tat-tjur || Ftuħ ta’ kwota tariffarja ta’ 2 865 tunnellata, li 295 tunnellata minnhom għandhom jiġu allokati għall-Brażil u 2 100 tunnellata minnhom għandhom jiġu allokati għat-Tajlandja Ir-rata fil-kwota: 10.9 % 
 1602 39 21 || Laħam tal-papri, tal-wiżż u tal-farawn ipproċessat, nej, li fih 57 % jew iktar tal-piż laħam jew ġewwieni tat-tjur || Ftuħ ta’ kwota tariffarja ta’ 10 tunnellati allokati għat-Tajlandja Ir-rata fil-kwota: EUR 630 għal kull tunnellata 
 1602 39 29 || Laħam tal-papri, tal-wiżż u tal-farawn ipproċessat, imsajjar, li fih 57 % jew iktar tal-piż laħam jew ġewwieni tat-tjur || Ftuħ ta’ kwota tariffarja ta’ 13 720 tunnellata, li 13 500 tunnellata minnhom għandhom jiġu allokati għat-Tajlandja Ir-rata fil-kwota: 10.9 % 
 Dak li qabel kien il-kodiċi 1602 39 85 || Laħam tal-papri, tal-wiżż u tal-farawn ipproċessat, li fih 25 % jew iktar tal-piż iżda inqas minn 57 % tal-piż laħam jew ġewwieni tat-tjur || Ftuħ ta’ kwota tariffarja ta’ 748 tunnellata, li 600 tunnellata minnhom għandhom jiġu allokati għat-Tajlandja Ir-rata fil-kwota: 10.9 % 
 Dak li qabel kien il-kodiċi 1602 39 85 || Laħam tal-papri, tal-wiżż u tal-farawn ipproċessat, li fih inqas minn 25 % tal-piż laħam jew ġewwieni tat-tjur || Ftuħ ta’ kwota tariffarja ta’ 725 tunnellata, li 600 tunnellata minnhom għandhom jiġu allokati għat-Tajlandja Ir-rata fil-kwota: 10.9 % 
Id-deskrizzjoni eżatta tat-tariffi
tal-Iskeda tal-WTO tal-UE għandha tapplika għal-linji tariffarji
kollha u għall-kwoti tariffarji kollha mogħtija hawn fuq.
 DIKJARAZZJONI FINANZJARJA || Fichefin/11/ 1163357 DDG/GM/nh 6.146.2011.1 
   || DATA: 6.10.2011 
 1. || INTESTATURA TAL-BAĠIT: Il-Kapitolu 12 – Id-dazji doganali u dazji oħrajn || APPROPRJAZZJONIJIET: Fl-abbozz tal-baġit għall-2012: EUR 19 171.2 miljun 
 2. || TITLU: Proposta għal Regolament tal-Parlament Ewropew u tal-Kunsill dwar l-implimentazzjoni tal-Ftehimiet li ġew konklużi mill-UE wara negozjati li saru fil-qafas tal-Artikolu XXVIII tal-Ftehim tal-1994 tal-GATT u li jemenda u jissupplimenta l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana. 
 3. || BAŻI LEGALI: It-Trattat dwar il-Funzjonament tal-Unjoni Ewropea, u b’mod partikulari l-Artikoli 207 u 218 tiegħu. 
 4. || GĦANIJIET: Li jiġu implimentati l-Ftehimiet bejn l-UE u l-Brażil u l-UE u t-Tajlandja dwar l-importazzjonijiet sabiex jiġu indirizzati l-effetti ta’ sostituzzjoni tal-importazzjonijiet li jaffettwaw l-industrija tat-tjur tal-UE. 
 5. || IMPLIKAZZJONIJIET FINANZJARJI || FUQ PERJODU TA’ 12-IL XAHAR (f’miljuni ta’ EUR) || GĦAS-SENA FINANZJARJA ATTWALI – L-2011 (f’miljuni ta’ EUR) || GĦAS-SENA FINANZJARJA LI JMISS – L-2012 (f’miljuni ta’ EUR) 
 5.0 || INFIQ -               MAĦRUĠ MILL-BAĠIT TAL-KE (GĦAR-RIFUŻJONIJIET/GĦALL-INTERVENTI) -               MAĦRUĠ MILL-AWTORITAJIET NAZZJONALI -               MAĦRUĠ MINN SORSI OĦRAJN || - || - || - 
 5.1 || DĦUL -               MIR-RIŻORSI PROPRJI TAL-KE (MILL-IMPOSTI/MID-DAZJI DOGANALI) -               FIL-LIVELL NAZZJONALI || - || - || - 1.4 
   ||   || FL-2013 || FL-2014 || FL-2015 
 5.0.1 || STIMA TAL-INFIQ ||   ||   ||   
 5.1.1 || STIMA TAD-DĦUL || - || - || - 
 5.2 || METODU TAL-KALKOLU: - 
 6.0 || IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI? || IVA LE 
 6.1 || IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? || IVA LE 
 6.2 || SE JKUN MEĦTIEĠ BAĠIT SUPPLIMENTARI? || IVA LE 
 6.3 || SE JKUN MEĦTIEĠ LI JIDDAĦĦLU APPROPRJAZZJONIJIET F’BAĠITS FUTURI? || IVA LE 
 OSSERVAZZJONIJIET: Wara negozjati li nbdew f’nofs l-2009 mal-Brażil u mat-Tajlandja skont l-Artikolu XXVIII tal-Ftehim tal-1994 tal-GATT, il-miżura għandha l-għan li timplimenta l-Ftehimiet bejn l-UE u l-Brażil u l-UE u t-Tajlandja dwar l-importazzjonijiet* sabiex jiġu indirizzati l-effetti ta’ sostituzzjoni tal-importazzjonijiet li jaffettwaw l-industrija tat-tjur tal-UE. L-implimentazzjoni tal-ftehimiet għandha x’taqsam: - ma’ żieda fir-rati barra mill-kwota għal seba’ linji tariffarji dwar il-laħam tat-tjur ipproċessat, u - mal-ftuħ ta’ kwoti tariffarji għall-istess seba’ linji tariffarji dwar il-prodotti tal-laħam tat-tjur ipproċessat għall-Brażil, għat-Tajlandja u għal pajjiżi oħrajn. Il-volum tal-importazzjonijiet tal-kwota huwa simili għall-kwantità importata qabel ma’ saru dawn il-ftehimiet. M’hemm l-ebda effett fuq il-bilanċ tas-suq intern li jista’ jwassal għall-bżonn li jintużaw strumenti tas-suq. F’każ li jkun hemm l-importazzjoni tal-kwota totali mogħtija f’dan l-abbozz tar-Regolament, jista’ jiġi stmat li l-miżura tista’ twassal għal tnaqqis fir-riżorsi proprji ta’ ammont nett ta’ madwar EUR 1.4 miljun, wara li jitnaqqsu l-25 % miżmuma mill-Istati Membri għall-ispejjeż tal-ġbir. * Id-Dikjarazzjoni Finanzjarja tal-konklużjoni tal-Ftehim: in-numru 1163256/2011.   
[1]               Id-data tad-dħul fis-seħħ tar-Regolament
għandha tkun dik tad-dħul fis-seħħ taż-żewġ
ftehimiet. Sabiex ikun żgurat li ż-żewġ ftehimiet
jidħlu fis-seħħ fl-istess jum, in-notifika li dwarha hemm
dispożizzjoni fil-ftehimiet dwar il-fatt li l-Unjoni tkun ikkonkludiet
il-proċeduri interni tagħha m’għandhiex issir qabel ma tkun
irċeviet in-notifiki kemm min-naħa tat-Tajlandja kif ukoll
min-naħa tal-Brażil. Iż-żewġ notifiki min-naħa
tal-Unjoni mbagħad għandhom isiru fl-istess jum.